OpenLLM-France/wikimedia huggingface dataset:
# Æthelstan

Æthelstan edo Athelstan (antzinako ingelesez: Æþelstan, ˈæðeɫstɑn ahoskatua edo Æðelstān, ˈæðeɫstɑːn ahoskatua; antzinako eskandinavieraz: Aðalsteinn, "harri noble" esan nahi duena; c. 894 – 939ko urriaren 27a), "Loriatsua" deitua, anglosaxoien erregea izan zen 924tik 927ra, eta Ingalaterrako erregea 927tik 939ra. Bere erregealdia, sarri, historialari modernoek alde batera uzten dute, bere aitona Alfredo Handiarenean edo bere iloba Edgar Baketsuarenean arreta gehiago jarriz. Hala ere, bere erregealdia funtsezkoa izan zen X. mendeko garapen politikorako.
Eduardo Zaharraren, Wessexko erregearen eta Ecgwynnen seme nagusia izan zen. Bere gurasoak ezkondu ziren arren, bere aita 899an tronura igotzean legez kanpokotzat jo zuten. Bere amaren gizarte-klase baxuagatik aldendu zuten eta Eduadoren erregina eta bigarren emaztea Ælfflæd izan zen.
Bere aita, zailtasunak zailtasun, Alfredok sortutako anglosaxoien erresumako tronura igo zen. Æthelflæd bere izebak, Eduardoren arrebak, mendebaldeko Mercia gobernatu zuen Æthelred II.a Merciakoa bere senarra 918an hil ondoren. Æthelflæd hil ondoren, Eduardok berehala hartu zuen Merciaren kontrola, eta, hau hil ondoren, Æthelstanek Humber estuarioaren hegoaldeko erresuma anglosaxoiak jarauntsi zituen.

## Genealogia

Zuhaitz genealogikoa :
Alfredo Handia
Eduardo Zaharra
Ealhswith
Æthelstan
Haakon I.a Norvegiakoa
Ecgwynn :

## Kanpo estekak

* Datuak: Q170017
* Multimedia: Æthelstan of England / Q170017
# Ça commence aujourd'hui

Ça commence aujourd'hui 1999ko Bertrand Tavernier frantziar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Daniel Lefebvre Hornaingeko haurtzaindegi bateko zuzendaria da. Meatzari baten semea, garai batean oparoa izan zen baina gaur egun langabeziak jota dagoen eskualde batean irakastea izugarri gustatzen zaio. Irakasle konprometitu eta oso trebez osatutako talde batek lagunduta, Danielek haurrekin egiten du lan haien jakin-mina, adierazpen pertsonala eta sormena pizteko. Arratsalde batean, ama bat, Henry andrea, berandu iritsiko da Laetitia bere alabaren bila. Musu bat emateko makurtzean, patioan erortzen da, mozkor-mozkor eginda. Lotsatuta, ihes egingo du, Laetitia eta bere anaia, oraindik haurtxo bat, han utzita.

## Aktoreak

* Philippe Torreton : Daniel Lefebvre
* Maria Pitarresi : Valeria
* Nadia Kaci : Samia Damouni
* Véronique Ataly : Mme. Lienard
* Nathalie Bécue : Cathy
* Emmanuelle Bercot : Mme. Tievaux
* Françoise Bette : Mme. Delacourt
* Christine Citti : Mme. Baudoin
* Christina Crevillén : Sophie
* Sylviane Goudal : Gloria
* Didier Bezace : inspektorea
* Kelly Mercier : Laetitia
* Betty Teboulle : Mme. Henry
* Gérard Giroudon : alkatea
* Marief Guittier : Danielen ama
* Benoît Constant : Danielen aita
* Daniel Delabesse : Marc
* Jean-Claude Frissung : zuzendariaren laguna
* Thierry Gibault : polizia
* Philippe Meyer : zinegotzia
* Gerald Cesbron : M. Henry
* Michelle Goddet : ama
* Stefan Elbaum : osaba
* Nathalie Desprez : Mme. Bry
* Françoise Miquelis : Mme. Duhem
* Frédéric Richard : M. Bacheux
* Johanne Cornil-Leconte : Mme. Bacheux
* Lambert Marchal : Rémi
* Sylvie Delbauffe : emakumea
* Mathieu Lenne : Jimmy
* Corinne Agthe : Mme. Pacotte
* Rémi Henneuse

## Erreferentziak

* ↑ sansebastianfestival.com

## Kanpo estekak

* Datuak: Q1624863
# Æ

Æ (xehez: æ) a eta e hizkiek osaturiko grafema da. Jatorrian ligatura bat besterik ez zen, latinezko diptongoa ordezkatzeko erabiltzen zutena, baina zenbait alfabetok, tartean daniera, norvegiera, islandiera eta faroerazkoek, hizki osoa bilakatu zuten.
Frantsesez greziar edo latindar maileguetan erabiltzen dute, tænia edo ex æquo adibidez.

## Informatikan

Unicoden duen eskema hau da:
* Æ larria: U+00C6
* æ xehea: U+00E6
QWERTY teklatuan, berriz, Alt+0198 (Æ, larria) eta Alt+0230 (æ, xehea) dira.

## Erreferentziak

* ↑ Morwood, James. (1999). Latin Grammar. Oxford University Press, 3 or. ISBN 978-0-19-860199-9..

## Kanpo estekak

* Datuak: Q9990
* Multimedia: Æ / Q9990
# Ægir

Ægir jotun bat eta itsasoetako erregea da eskandinaviar mitologian. Ozeanoaren boterearen pertsonifikazio bat da. Æsirrei oso jai landuak eskeintzeagatik ere ezaguna da. Snorri Sturlusonen Skáldskaparmálen Ægir Gymir eta Hlérrekin identifikatzen da, Hlésey uhartean bizi zirenak. Lokasennaren prosazko goiburukoak bere egongela urre dizdiratsuz argiztaturiko santutegi baten toki bat eta non garagardoa borborka erortzen dena dela dio.
Gymir Freyren emaztea den Gerd dontzeila ederraren aita erraldoia ere bada, baita Aurbodaren senarra ere.
Æsirren eta itsas erraldoien arteko beste lotura bat Hymirren ere aurki daiteke, nork Hymiskviðan Tyrren aita dela dioen.
Esaten denez, Ægirrek bederatzi alaba izan zituen bere emazte Ranekin batera. Bere alabak olatuetako dontzeilak deituak izan ziren. Bára, Blóðughadda, Bylgja, Dúfa, Hefring, Himinglæva, Hrönn, Kólga, eta Unnr deituak izan ziren. Izenek ozeanoetako olatuen ezaugarri ezberdinak isladatzen dituzte.
Ægir Fornjoten semeetako bat da, erraldoi bat eta Finlandiako erregea, eta Logi (sua, garra) eta Kari (haizea)ren anaia. Lokasennan jainkoei jai bat eskaintzen die, non ezti-ur hartzitua zerbitzatzen dien Thorrek emandako pertz handi batean. Thorrek pertza nola lortu zuen dioen istorioa Hymiskviðan kontatzen da.
Ægirrek bi zerbitzari ditu: Fimafeng (Lokik hila) eta Eldir.

## Izenak

Ægir izena batzuetan Aegir edo Aeger bezala erromatartua da. Suediar bertsioa Ägir da.
Garagardo zerbitzaria ere deitua da, itsaso zakarreko bits zuriak garagardoaren fabrikazioan sortzen den bitsa gogorarazten baitu. Dena dela, dirudienez, Ægir izaera oneko jainko bat da, eta bere emazte Ran eta bere alabak direla ozeanoetako txikizio gehienak sortzen dituztenak.

## Kanpo estekak

* Datuak: Q204927
* Multimedia: Ægir / Q204927
# Ælfweard Wessexkoa

Ælfweard edo Ethelweard (antzinako ingelesez: Ælfweard; c. 902 – 924ko abuztuaren 2a) anglosaxoien erregea izan zen 924. urtean. Wessexko errege zen Eduardo Zaharraren eta bere bigarren emazte Ælfflæden hamar semeetatik bigarrena izan zen.
Gazte jakintsua izateagatik ezaguna, Bridgnorthen ermitaua zen, 924ko uztailak 17an bere aita hil eta Witanek bere oinordeko izendatu zuenean.
924ko abuztuak 2an, 23 urte zituela eta 16 eguneko erregealdiaren ondoren, Oxforden erail zuten, dirudienez bere anaiorde Æthelstanen aginduz. Winchesterreko katedralean lurperatua zuten.
# Æneas Mackay

Æneas Mackay baroia (Nimega, 1838ko azaroaren 29a - Haga, 1909ko azaroaren 13a) herbeheretar politikaria izan zen. Herbehereetako lehen ministroa izan zen 1888tik 1891ra.
Nimegan jaio zen eskoziar jatorriko familia noble batean. Zuzenbide ikasketak Utrechteko Unibertsitatean eta abokatu eta epaile izan zen.
Iraultzaren Aurkako Alderdiko kide izan zen, eta 1876an diputatu hautatu zuten, eta Ganberan lan egin zuen justizia, hezkuntza, kolonia eta sufragio gaietan. 1884an Ganberako presidente hautatu zuten, baina hurrengo urtean galdu zuen berrautaketa.
Eskuinak 1888ko hauteskundeak irabazi zituen eta Mackay lehen ministro izendatu zuten. Neurri nagusia eskola pribatuei laguntzea eta publikoekin parekatzea izan zen. 1891n dimisioa eman zuen. Ondoren, Ganberako presidente izan zen 1901etik 1905era.
* Datuak: Q271408
* Multimedia: Æneas Mackay / Q271408
# Æon Flux (filma)

Æon Flux 2005eko Karyn Kusama estatubatuar zinema zuzendariaren zientzia-fikziozko filma da.

## Sinopsia

Oharra: Atal honek istorio osoa edo amaiera argitzen du.
2415. urtea da, birus batek Lurreko biztanleriaren %99a hil ondoren, bizirik dirautenak Bregna hiri-estatuan bizi dira. Æon Flux hiltzaile matxinoa da.

## Aktoreak

* Charlize Theron: Æon Flux
* Marton Csokas: Trevor Goodchild
* Jonny Lee Miller: Oren Goodchild
* Sophie Okonedo: Sithandra
* Pete Postlethwaite: Keeper
* Frances McDormand: Handler
* Amelia Warner: Una Flux
* Caroline Chikezie: Freya
* Nikolai Kinski: Claudius
* Paterson Joseph: Giroux
* Yangzom Brauen: Inari
* Ralph Herforth: Gardenar

## Kanpo estekak

* Datuak: Q2919862
# Zichow

Zichow Alemaniako udalerria da. Brandenburgo estatuan dago, [[Uckermark (barrutia)|Uckermark]] barrutian. 2014an 610 biztanle zituen 32,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q198395
* Multimedia: Zichow / Q198395
# Zickhusen

Zickhusen Alemaniako udalerri bat da, Mecklenburg-Aurrepomerania estatuan. Azken zentsuaren arabera 522 biztanle zituen, 12,49 kilometro koadroko azaleran..

## Kanpo estekak

* Datuak: Q198465
* Multimedia: Zickhusen / Q198465
# Zidanta I.a

Zidanta I.a, errege hitita bat izan zen. Ondo zehaztu gabeko denbora tarte batez gobernatu zuen, gutxi gora-behera, K.a. 1550eko hamarkada inguruan.
Tronuan bere aurrekoa izan zen Hantil I.aren suhia, bere aitaginarrebari errege bihurtzea ahalbidetu zion Mursili I.aren hilketan parte hartu zuen. Hantil I.ak hogeitamar urte errege bezala eman ondoren, Zidantak hil egin zuen, baita haren semeetako batzuk ere, hititar inperioko errege izateko.
Bere erregealdiari buruz, ez da askorik ezagutzen, froga dokumentalik ez baita geratu, eta, gainera, laster hil zuen bere seme Ammunak.

## Familia

Zuhaitz genealogikoa :
Ammuna
Telepinu
Zidanta I.a
Ḫarapšili II
Ištapariya
Alluanna :

## Kanpo estekak

* Datuak: Q198487
# Zichuan barrutia

Zichuan barrutia (txinera tradizionalez: 淄川区) Txinako barruti bat da, Zibo barruan. Azken zentsuaren arabera 672.798 biztanle zituen 960.06 azaleran banatuta.

## Kanpo estekak

* Datuak: Q198408
* Multimedia: Zichuan District / Q198408
# Zidanta II.a

Zidanta II.a, errege hitita bat izan zen. Hantil II.aren oinordekoa izan zen, bi hauen arteko senidetasun harremana zein zen ezagutzen ez delarik. Bere erregealdia, hititar aro ilunean edo inperio ertaina deritzon garaian dago.
Ez da askorik ezagutzen bere gobernualdiari buruz, hititar erresuma eta Kizzuwadnaren artean gerra bat egon zitekeela izan ezik, bi estatuek ondoren sinatu zuten bake hitzarmenagandik ebazten denez, eta, aro ilun horretan, hitzarmen honetaz, hititar erresumaren ahuldadea frogatzen duten zatiak mantentzen direlarik.
Zidanta II.aren oinordekoa, Huzzia II.a izan zen, bien arteko harremana zein zen ezagutzen ez delarik.

## Familia

Zuhaitz genealogikoa :
Hassuili
Zidanta II.a :

## Kanpo estekak

* Datuak: Q198486
# Zichyújfalu

Zichyújfalu Hungariako herria da, Fejér eskualdean.

## Kokapena

Gárdony, Pusztaszabolcs, Seregélyes eta Szabadegyháza herriak ditu inguruan. 44 trenbidea igarotzen da bertatik (Székesfehérvár–Pusztaszabolcs linea).

## Historia

Ecser-ren lehen aipamen idatzia 1239eko da.
Zichyújfalu 1997eko abenduaren 15aindependentea herri geroztik.

## Kanpo estekak

* (Hungarieraz) Zichyújfalu
* Zichyújfalu – Google Maps
* Datuak: Q4433
* Multimedia: Zichyújfalu / Q4433
# Zico Waeytens

Zico Waeytens (Ledegem, 1991ko irailaren 29a-), Belgikako txirrindulari ohia da.

## Palmaresa

2010
* 4. Nafarroako Itzulian eta etapa bat
2011
* Ardenetako Gezia
2013
* 3. Fiordoetako Tourrean
2014
* 3. Zottegem Hiriko Sari Nagusian
2016
* Belgikako Itzuliko etapa bat
2019
* 5. Marseillesa Sari Nagusian

## Kanpo estekak

* Zico Waeytens - ProCyclingStats
* Datuak: Q3575474
* Multimedia: Zico Waeytens / Q3575474
# Zidakos

Zidakos Euskal Herriko ibai bat da, Nafarroa Garaia lurraldean kokatuta. 51,6 kilometro luzerarekin, Orbaibarreko Bariainen jaiotzen da, 945 metroko altueran, eta Aragoi ibaian isurtzatzen da, Kaparrotsu herriko inguruan, 299 metroko altueran.
Ibilbidean zehar, 456 kilometro koadroko arroko urak jasotzen ditu, eta Garinoaindik igarotzean 0,370 metro kubiko segundoko batez besteko emaria hartzen du segundoko, eta 0,816 metroraino igotzen dira Erriberri parean. Garinoaingo minimoa 0,074 da irailean eta 0,722ko maximoa otsailean; Erriberriko zifrak 0,094koak dira abuztuan eta 2,100koak martxoan.
Bere ibilbidean, Orbaibar ibarrak, Tafallaldea eskualde geografikoak eta Aragoiko Erriberak zeharkatzen ditu.

## Izena

Ibaiaren izen ofiziala Zidacos da, ibilbidearen zatirik handienean jasotzen duen izenarekin bat datorrena. Hala ere, ibilbidearen punturik altuenean beste izen batzuk ditu. Karbatoki mendiaren magalean jaio zenetik Mairagako urtegiraino, Mairagako erreka izena hartzen du. Hortik aurrera, Zidacos (ofiziala), Zidakos (euskarazko bertsioa) eta Cidacos (forma gaztelaniatua, Espainiako Cidacos ibaiarekin nahasteko eragozpena du) formek hartzen dute lekukoa, sinonimoak denak.

## Ibilbidea
### Ibaiadarrak

Mairiagako erreka bezala:
* Bariaingo erreka (ezkerraldea)
* Entzinarreko erreka (ezkerraldea)
* Etxanoko erreka (ezkerraldea)
* Sorginarango erreka (eskuinaldea)
* San Romango erreka (eskuinaldea)
Zidakos ibaia bezala:
* Artusiko erreka (eskuinaldea)
* Arizpeletako erreka (eskuinaldea)
* Leotz ibaia (ezkerraldea)
* Aranberoko erreka (eskuinaldea)
* Santsoaingo erreka (ezkerraldea)
* Balgorrako erreka (ezkerraldea)
* Abakoko erreka (eskuinaldea)
* Donamartiriko erreka (ezkerraldea)
* Artzainaren Putzuko erreka (ezkerraldea)
* Sasoko erreka (eskuinaldea)

### Zehartatutako herriak

* Bariain
* Soltxaga
* Mendibil
* Barasoain
* Garinoain
* Puiu
* Tafalla
* Erriberri
* Beire
* Pitillas
* Murelu Konde
* Traibuenas

### Nabarmendutako zubiak

* Puiuko zubia

## Oharrak

* ↑ /s̻íð̞akòs/ ahoskatua (laguntza) Azentua: zorrotza lehengo eta kamutsa azken silaban

## Erreferentziak

* «Nafarroako Datu Espazialen Azpiegitura» idena.navarra.es (Noiz kontsultatua: 2021-10-29).
* ↑ Euskaltzaindia: 166. araua: Euskal Herriko ibaiak.
* ↑ «EDUKIERA-ESTAZIOAK: Estazio foronomikoaren datuak (Zidakos Garinoainen)» ceh.cedex.es (Noiz kontsultatua: 2021-10-28).
* ↑ «EDUKIERA-ESTAZIOAK: Estazio foronomikoaren datuak (Zidakos Erriberrin)» ceh.cedex.es (Noiz kontsultatua: 2022-02-06).

## Ikus, gainera

* Aragoi
* Nafarroa Garaiko ibaiak
* Euskal Herriko ibaiak

## Kanpo estekak

* Datuak: Q3575478
* Multimedia: Zidacos River (Navarre) / Q3575478
# Zidno

Zidno Piramos eta Sarosekin batera, Ziliziako hiru ibai handienetako bat zen. Mediterraneoan itsasoratzean, aintzira bat osatzen zuen, Rhegma izenekoa. Aintzira, Tarsoko herriak, itsasportu bezala erabiltzen zuen. Hasiera batean, ibaia herriaren erditik igarotzen zen. Baina, uholde bat gertatu ondoren, Justiniano I.a enperadore bizantziarrak ibaiaren ibilgua aldatu zuen, herria inguratuz. Herriaren iparraldean, ibaiak urjauzi harrigarriak ditu.
Flavio Arrianok emandako berrien arabera, Alexandro Handia larriki gaixotu zen ibaiko ur hotzetan bainatu ondoren. Erdi Aroan, arabiarrek, Nahr al-Baradan gen izena eman zioten ibaiari. Gaur egun Tarso Çay izena du.

## Ozeanida

Antzinatean, ibaiko jainkoa ere, Zidno deitzen zen. Sarri agertzen zen bere irudia Tarsoko txanponen atzealdean. Bizantzioko Estebanek Tarsoko Atenodoro aipatzen du
"Ankialek, Japetoren alabak, Ankiale sortu zuen (Tarsotik gertu dagoen hiria): bere semea Zidno izan zen, Tarsoko ibaiari izena eman ziona: Zidnoren semea Partenio izan zen, eta, honengatik, hiria Partenia deitua izan zen: beranduago, izena Tarsogatik aldatu zen."

## Kanpo estekak

* Datuak: Q1768771
# Zorongo

Zorongo honakoa izan daiteke:
* Zorongo (zapia), Aragoin eta Nafarroako Erriberan nekazariek erabiltzen zuten zapia.
* Zorongo (musika), Andaluziako dantza eta flamenkoko paloa.
# Zoropsidae

Zoropsidae Araneomorphae taldeko armiarma familia bat da. Lycosidaeren antzekoak dira. Tengellidae eta Zorocratidae familiak orain hemen barruan sailkatzen dira.

## Banaketa

Munduko leku askotan aurki daitezke, ingurune hotzetan izan ezik. Eurasia eta Ipar Amerikako iparraldean ez dira aurkitzen, ezta Afrikako erdialdeko gune gehienetan ere.

## Generoak

* Akamasia Bosselaers, 2002 – Zipre
* Anachemmis Chamberlin, 1919 – AEB, Mexiko
* Austrotengella Raven, 2012 – Australia
* Birrana Raven & Stumkat, 2005 – Australia
* Cauquenia Piacentini, Ramírez & Silva, 2013
* Chinja Polotow & Griswold, 2018 – Tanzania
* Ciniflella Mello-Leitão, 1921 – Brasil
* Devendra Lehtinen, 1967 – Sri Lanka
* Griswoldia Dippenaar-Schoeman & Jocqué, 1997 – Hego Afrika
* Hoedillus Simon, 1898 – Guatemala, Nikaragua
* Huntia Gray & Thompson, 2001 – Australia
* Itatiaya Mello-Leitão, 1915 – Brasil
* Kilyana Raven & Stumkat, 2005 – Australia
* Krukt Raven & Stumkat, 2005 – Australia
* Lauricius Simon, 1888 – Mexiko, AEB
* Liocranoides Keyserling, 1881 – AEB
* Megateg Raven & Stumkat, 2005 – Australia
* Phanotea Simon, 1896 – Hego Afrika
* Pseudoctenus Caporiacco, 1949 – Kenia, Burundi, Malawi
* Socalchemmis Platnick & Ubick, 2001 – AEB, Mexiko
* Takeoa Lehtinen, 1967 – Txina, Korea, Japonia
* Tengella Dahl, 1901 – Mexiko, Erdialdeko Afrika
* Titiotus Simon, 1897 – AEB
* Uliodon L. Koch, 1873 – Zeelanda Berria, Australia
* Wiltona Koçak & Kemal, 2008 – Zeelanda Berria
* Zorocrates Simon, 1888 – AEB, Mexiko, El Salvador
* Zoropsis Simon, 1878 – Asia, Europa, Afrika, AEB

## Erreferentziak

* ↑ (Ingelesez) Polotow, Daniele; Carmichael, Anthea; Griswold, Charles E.. (2015-06-11). «Total evidence analysis of the phylogenetic relationships of Lycosoidea spiders (Araneae, Entelegynae)» Invertebrate Systematics 29 (2): 124–163. doi:10.1071/IS14041. ISSN 1447-2600. (Noiz kontsultatua: 2021-05-06).

## Kanpo estekak

* Datuak: Q12067
* Multimedia: Zoropsidae / Q12067
* Espezieak: Zoropsidae
Kztegoria:Zoropsidae
# Zoropsis

Zoropsis Zoropsidae familiako armiarma genero bat da. Eugène Simonek deskribatu zuen, 1878an.

## Espezieak

* Zoropsis albertisi Pavesi, 1880 (Tunisia)
* Zoropsis beccarii Caporiacco, 1935 (Turkia)
* Zoropsis bilineata Dahl, 1901 (Mallorka, Maroko, Arjelia)
* Zoropsis coreana Paik, 1978 (Korea)
* Zoropsis kirghizicus Ovtchinnikov & Zonstein, 2001 (Kirgizistan)
* Zoropsis lutea (Thorell, 1875) (Ekialdeko Mediterraneoa, Iran, Ukraina)
* Zoropsis markamensis Hu & Li, 1987 (Txina)
* Zoropsis media Simon, 1878 (Mendebaldeko Mediterraneoa)
* Zoropsis oertzeni Dahl, 1901 (Italia, Grezia, Balkanak, Turkia)
* Zoropsis pekingensis Schenkel, 1953 (Txina)
* Zoropsis rufipes (Lucas, 1838) (Kanariak, Madeira)
* Zoropsis saba Thaler & van Harten, 2006 (Yemen)
* Zoropsis spinimana (Dufour, 1820) (Mediterraneoa eta Errusia, AEBn sartua)
* Zoropsis thaleri Levy, 2007 (Israel)

## Erreferentziak

* ↑ «NMBE - World Spider Catalog» wsc.nmbe.ch (Noiz kontsultatua: 2021-05-06).

## Kanpo estekak

* Datuak: Q1647748
* Multimedia: Zoropsis / Q1647748
* Espezieak: Zoropsis
# Zorongo (musika)

Zorongoa Andaluziako musikaren berezko kantua eta herri-dantza da. Bere metrika hirutarra du ezaugarri. Ezagunena La Argentinitak eta Federico García Lorcak 1931n kantuan eta pianoan grabatutakoa da. Flamenkoko palo bat zehazki ez bada ere, duen izaera andaluziarragatik flamenkoan erabiltzea errazten du.

## Erreferentziak

* ↑ Ikus «zorongo» hitzaren 3. eta 4. esanahiak.

## Kanpo estekak

* Datuak: Q4024823
# Zorotypus

Zorotypus Zoraptera intsektu Pterygota ordenako genero bakarra da, Zorotypidae familiaren barruan. 34 espezie bizidun ditu eta 9 espezie fosil ezagutzen dira.

## Deskribapena

Zoraptera izena grezieratik dator, zor, puroa eta aptera, hegorik gabekoa. Baina izena eman ondoren familia honetan hegoak zituzten hainbat kide aurkitu dituzte, beraz izena ez da oso zuzena.
3 milimetro luze diren intsektu txikiak dira, termiten antzekoak euren jarreran. Hemimetaboloak dira. Ahon barailak dituzte, cercus motzak, askotan segmentu bakarrokoak eta 9 segmentudun antena laburrak. Maxilak bost segmentu ditu, ezpainak 3 eta bietan segmenturik distalena luzatua dago.
Indibiduo gehienak apteroak dira, hegorik, begirik eta pigmentaziorik gabe. Eme batzuek eta batzuetan ar batzuek hegoak dituzte, espezie berdinaren baitan, hegoak dituzte, oso luze eta mintza estilokoak. Hegoak dituztenek begiak dituzte eta pigmentazioa. Polimorfismo hau ninfa direnean ere ikus daiteke. Egoera normaletan itsuak eta hegorik gabeko kideak gehiago dira, baina egoera gaizki jartzen bazaie hegoak eta begiak dituzten kumeak erruten dituzte.

## Espezieak

Zorotypus acanthothorax Engel & Grimaldi Zorotypus amazonensis Rafael & Engel Zorotypus barberi Gurney Zorotypus brasiliensis Silvestri Zorotypus buxtoni Karny Zorotypus caudelli Karny Zorotypus ceylonicus Silvestri Zorotypus congensis Ryn-Tournel Zorotypus cramptoni Gurney Zorotypus cretatus Engel & Grimaldi Zorotypus delamarei Paulian Zorotypus goeleti Engel & Grimaldi Zorotypus guineensis Silvestri Zorotypus gurneyi Choe Zorotypus hamiltoni New Zorotypus hubbardi Caudell Zorotypus huxleyi Bolivar & Coronado Zorotypus javanicus Silvestri Zorotypus juninensis Engel Zorotypus lawrencei New Zorotypus leleupi Weidner Zorotypus longicercatus Caudell Zorotypus manni Caudell Zorotypus medoensis Hwang Zorotypus mexicanus Bolivar Zorotypus nascimbenei Engel & Grimaldi Zorotypus neotropicus Silvestri Zorotypus newi (Chao & Chen) Zorotypus philippinensis Gurney Zorotypus shannoni Gurney Zorotypus silvestrii Karny Zorotypus sinensis Hwang Zorotypus snyderi Caudell Zorotypus swezeyi Caudell Zorotypus weidneri New Zorotypus vinsoni Paulian Zorotypus zimmermani Gurney
* Datuak: Q540502
* Multimedia: Zoraptera / Q540502
* Espezieak: Zoraptera
# Zorpetze-ratio

Zorpetze-ratioa ratio finantzario bat da, sozietate bateko aktiboaren ehunekoa adierazten duena, zorraren arabera. Ratio hau, zor totalaren (epe luzeko pasiboak) eta aktibo totalaren (aktibo erabilgarriaren batura, aktibo-finkoak eta bestelako aktiboak) arabera kalkulatzen da:
$Zorpetze-ratioa={ZorTotala \over AktiboTotala}$
Edo:
$Zorpetze-ratioa={PasiboTotala \over AktiboTotala}$

## Adibidea

Sozietate batek 2 milioiko aktibo totala, eta 500.000-ko pasibo totala badu, bere zorpetze-ratioa %25-ekoa izango litzateke.
Zorpetze-ratioa 0.5 baino txikiagoa bada, sozietateko aktibo gehienak ondare garbiaren bidez finantzaturik egongo dira, eta ratioa 0.5 baino handiagoa bada berriz, sozietatea zorren bidez finantzatuta egongo da zati handi batean. Beraz, orduan eta zorpetze-ratioa handiagoa izan, orduan eta arrisku gehiago hartu ditu bere gain sozietateak.
Gainera, zor handia izateak, enpresaren zorpetze-ahalmen baxua adierazten du, bere finantzazio ahalmena murriztuz.

## Kanpo estekak

* Datuak: Q2234049
# Zoropsis spinimana

Zoropsis spinimana armiarma espezie bat da, Zoropsidae familiakoa. Mediterraneotik Errusiaraino bizi da, eta Ameriketako Estatu Batuetan gizakiak San Frantziskoko badiaren inguruan ere txertatu du.

## Deskribapena

Z. spinimanako arrek 10-12 milimetro inguru neurtzen dituzte eta emeek 15-18 milimetro inguru. Lycosidae familiako beste armiarma batzuen antza du, begiek konfigurazio berbera baitute. Hala ere, Lycosidaek ez bezala, begiak zefalotoraxaren alde frontalean gehiago hedatzen dira. Lehen tagma kafe kolorekoa da, orban ilunekin. Abdomenak orban beltzak ditu eta hankak marroiak izan ohi dira, orban txikiekin.

## Habitata

Basoen mugatan aurkitu ohi dira, arroken edo zuhaitz enbor zatien azpian. Gauez ehizatzen dute. Zoropsidae familiako armiarma guztiek bezala, ehiza librea egiten du armiarma-sare bat sortu beharrean. Ezin duenez klima hotzetan bizi, herri eta hirietan babestu ohi da; horregatik, etxeko epelean aurkitzea ohikoa da.

## Ugalketa

Udazkenean dira sexualki aktibo. Emeek udaberriak erruten dute, eta atseden hartzen dute arraben gainean.

## Erreferentziak

* ↑ (Ingelesez) Davidson, Keay. (2006-01-26). «SAN FRANCISCO / House spider migrant setting up in Bay Area / Scientists ask public for help in studying how species adapts» SFGATE (Noiz kontsultatua: 2021-05-06).
* ↑ Griswold, Charles E.; Ubick, Darrell. (2001). «Zoropsidae: A Spider Family Newly Introduced to the USA (Araneae, Entelegynae, Lycosoidea)» The Journal of Arachnology 29 (1): 111–113. ISSN 0161-8202. (Noiz kontsultatua: 2021-05-06).

## Kanpo estekak

* Datuak: Q147818
* Multimedia: Zoropsis spinimana / Q147818
* Espezieak: Zoropsis spinimana